Zapisnik sjednice Učiteljskog vijeća održane dana 23.06.2022. godine u prostoriji Zbornice Osnovne škole Donji Lapac s početkom u 10:00 sati.

Dnevni red:

1. Ostvarivanje godišnjeg plana rada škole
2. Utvrđivanje uspjeha učenika i analiza rada na kraju nastavne godine
3. Odabir udžbenika (podsjetnik)
4. Formiranje komisije za popravne ispite u kolovozu
5. Možebitno

Nazočni:Monika Ilić, Monika Petrov, Predrag Sušić, Josip Prusac, Ljiljana Klobučar, Olivera Mazija, Martina Dražić,Milena Bajić, Mirjana Prusac, Radmila Kug Predrag Rodić, Kristina Milan, Martina Gecan, ravnatelj škole Marko Matić, te tajnik Zlatko Brnjas – kao zapisničar

Izočni: opravdali izostanak.

Ravnatelj pozdravlja nazočne učitelje i stručne suradnike, te konstatira da je na sjednici nazočan dovoljan broj članova za punovažno odlučivanje i čita prijedlog dnevnoga reda ove sjednice. Nakon pročitanog dnevnoga reda, ravnatelj pita članove imaju li pitanja, primjedbi ili nadopuna na navedeni dnevni red, pitanja, primjedbi i nadopuna nema te ravnatelj daje na glasovanje navedeni dnevni red ove sjednice.

ODLUKA: javnim dizanjem ruku usvaja se dnevni red ove sjednice. Ova Odluka jednoglasno je usvojena sa 13 javnih glasova.

AD1.) Ostvarivanje godišnjeg plana rada škole

Ravnatelj čita prvu točku dnevnoga reda, te navodi kako će u istoj točci izlagati razrednici te učitelji razredne nastave počevši od prvog razreda. Svi učitelji razredne nastave i razrednici razreda od 5. – 8. naveli su da su ostvarili godišnji plan rada, te da imaju 176 nastavnih dana. Nakon izlaganja učitelja i razrednika riječ uzima ravnatelj pita članove imaju li što još za dodati. Pitanja i primjedbi nema, te ravnatelj zaključuje prvu točku dnevnoga reda.

Ad2.) Utvrđivanje uspjeha učenika i analiza rada na kraju nastavne godine

Ravnatelj čita drugu točku dnevnoga reda, te navodi učiteljima i razrednicima da će izlaganje krenuti od provg razreda. Riječ uzima učiteljica prvog razreda, koja navodi da prvi razred ima ukupno 5 učenika dva su učenika ostvarila odličan uspjeh, dva vrlodobar te jedan učenik dobar uspjeh. Navodi kako problema sa učenjem učenika ima te da jeda učenik gotovo da ne može savladati gradivo te da je u postupku utvrđivanje primjerenog oblika obrazovanja za isti, te da je što se tiče učenja i usvajanja znanja opća situacija loša, održana su šest roditeljskih sastanaka. Riječ uzima učiteljica drugog razreda navodi kako ukupno ima 10 učenika osam učenika je ostvarilo odličan uspjek, te dva vrlodobar navodi kako ima dva učenika sa kojim je teže raditi jedan ima pomoćnika u nastavi a jedan učenik ima selektivni mutizam te da komunikaciju sa učenikom vrlo teško gotovo nikako ne ostvaruje. Riječ uzima učiteljica trećeg razreda koja navodi kako ima 9 učenika sedam učenika je ostvarilo odličan usojeh, te svoje vrlodobar, ukupno ima 565 izostanaka, učenici su samostalni u radu, suradnja s roditeljima je odlična, te navodi kako ima jednog učenika koji slabo usvaja gradivo te da roditelji neprestano opravdavaju istoga. Riječ uzima učiteljica četvrtog razreda navodi kako ukupno ima sedam učenika, pet učenika ostvarilo je odličan uspjek, te dvoje učenika vrlodobar. Učiteljica navodi kako jedna učenica ide prema posebnome programu te kako joj uvelike pomaže asistentica u nastavi, te ukratko upoznava učenika s problematikom vezanom uz istu učenicu za nastavak obrazovanja u 5 razredu. Riječ uzima ravnatelj te navodi kako će se sada preći na predmetnu nastavu. Riječ uzima razrednica petog razreda navodi da ukupno ima osam učenika četiri održana roditeljska sastanka učenici su svi dobri i suradnja sa roditeljima je dobra, ukupno ima tri učenika koja su ostvarila odličan uspjeh, četiri vrlodobar i dva učenika dobar uspjeh. Ističe kako ima problema sa jednim učenikom i suradnjom s roditeljima a sa ostalima je sve uredu. Riječ uzima razrednica šestog razreda navodi da ukupno ima devet učenika, tri učenika su ostvarila odličan uspjeh, tri učenika vrlodobar, tri učenika dobar uspjeh. Jedan učenik ide na dopunsku nastavu iz matematike. Riječ uzima razrednik sedmog razreda navodi kako ima ukupno deset učenika, jeda učenik ide na dopunsku nastavu iz matematike i fizike. Suradnja s roditeljima je dobra. Riječ uzima razrednik osmog razreda navodi kako ukupno ima 16 učenika pet učenika je prošlo sa odličnim uspjehom, sedam sa vrlodobrim, dva učenika sa dobrim te navodi kako dvoje učenika ide na dopunsku nastavu iz matematike, suradnja s roditeljima je dobra, te nema nekih posebnih problema. Nakon izlaganja učiteljica i razrednika ravnatelj zaključuje drugu točku dnevnoga reda.

AD3.) Odabir udžbenika (podsjetnik)

Ravnatelj čita treću točku dnevnoga reda, navodi učiteljima kako je faza odabira završena te da je ove godine odabirala razredna nastava, te svi sudionici odabira potvrđuju ravnatelju da su odabrali udžbenike.

AD4.) Formiranje komisije za popravne ispite u kolovozu

Ravnatelj navodi kako je potrebno formirati komisiju za popravne ispite u kolovozu za matematiku i fiziku, te daje prijedlog članova:

Matematika:

1. Razrednik razreda
2. Monika Petrov uč.matematike
3. Kristina Milan

Fizika:

1. Razrednik razreda
2. Marija Jelinić – uč.fizike
3. Kristina Milan

Članovi su se složili sa gore navedenim sastavom komisije.

AD5.) Možebitno

Ravnatelj pita članove imaju li što za dodati, te napominje učiteljima da se drže vremenika za kraj godine.

Zapisničar: Ravnatelj škole:

Zlatko Brnjas Marko Matić, prof.